
[bookmark: TextBodyBegin]Euroopa Parlament,
–	võttes arvesse Tomasz Buczeki puutumatuse äravõtmise taotlust, mille edastas 12. septembri 2025. aasta kirjaga Tarnobrzegi rajoonikohtu teine kriminaalkolleegium  seoses Tomasz Buczeki suhtes käimasoleva kriminaalmenetlusega, mis algatati tema suhtes erasüüdistaja esindaja esitatud erasüüdistuse alusel ja mis tehti teatavaks Euroopa Parlamendi täiskogu istungil 6. oktoobril 2025. aastal,
–	olles 23. märtsil 2026. aastal vastavalt kodukorra artikli 9 lõikele 6 kuulanud ära Tomasz Buczeki selgitused ja võttes arvesse tema poolt esitatud dokumente,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta ja 19. detsembri 2019. aasta otsuseid[footnoteRef:2], [2: 	kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. Euroopa Parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. Euroopa Parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115.] 

–	võttes arvesse Poola Vabariigi põhiseaduse artikli 105 lõikeid 2 ja 5,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A10-0116/2026),
A.	arvestades, et Tarnobrzegi rajoonikohtu teine kriminaalkolleegium edastas 12. septembri 2025. aasta kirjaga taotluse võtta ära Poolas valitud Euroopa Parlamendi liikme Tomasz Buczeki puutumatus seoses tema vastu esitatud erasüüdistusega, mis puudutab väidetavat tegu, mis on Poola karistusseadustiku artikli 217 lõike 1 kohaselt käsitatav süüteona;
B.	arvestades, et puutumatuse äravõtmise taotluse kohaselt toimus 21. septembril 2024 Tarnobrzegis valimiskampaania üritus, millest Tomasz Buczek osa võttis; arvestades, et sellel üritusel osales ka erasüüdistaja, kes väljendas oma seisukohti poliitilistel teemadel, sealhulgas Tomasz Buczeki tegevuse kohta; arvestades, et taotluse kohaselt Tomasz Buczek väidetavalt rebis erasüüdistuse esitajalt käest sedavõrd jõuliselt miniruupori, mida süüdistuse esitaja kasutas enda kuuldavaks tegemiseks, et selle tulemusena läks ruupor väidetavalt katki;
C.	arvestades, et Tomasz Buczeki tegu võib Poola karistusseadustiku artikli 217 lõike 1 alusel käsitada väidetavalt süüteona, mis seisneb isikupuutumatuse rikkumises;
D.	arvestades, et Tomasz Buczek valiti Euroopa Parlamenti 2024. aasta juunis toimunud Euroopa Parlamendi valimistel ja ta oli väidetava süüteo toimepanemise ajal Euroopa Parlamendi liige;
E.	arvestades, et väidetav süütegu ja sellele järgnenud taotlus võtta ära Tomasz Buczeki puutumatus ei ole seotud Tomasz Buczeki kui parlamendiliikme kohustuste täitmisel avaldatud arvamuste ega antud häältega protokolli nr 7 (Euroopa Liidu privileegide ja immuniteetide kohta) artikli 8 tähenduses;
F.	arvestades, et protokolli nr 7 (Euroopa Liidu privileegide ja immuniteetide kohta) artikli 9 esimese lõigu punktis a on sätestatud, et Euroopa Parlamendi istungijärkude ajal on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
G.	arvestades, et Poola Vabariigi põhiseaduse artikli 105 lõigete 2 ja 5 kohaselt ei või parlamendiliikme suhtes alates valimistulemuste teatavakstegemise päevast kuni tema mandaadi lõppemiseni kohaldada kriminaalvastutust ilma Seimi nõusolekuta ja teda ei või kinni pidada ega vahistada ilma Seimi nõusolekuta, välja arvatud juhul, kui ta tabatakse süüteo toimepanemisel ja kui tema kinnipidamine on vajalik menetluse nõuetekohase läbiviimise tagamiseks;
H.	arvestades, et kodukorra artikli 5 lõike 2 kohaselt ei ole parlamentaarne puutumatus parlamendiliikme isiklik eesõigus, vaid Euroopa Parlamendi kui terviku ja selle liikmete sõltumatuse tagatis;
[bookmark: _Hlk228271837]I.	arvestades, et protokollis nr 7 (Euroopa Liidu privileegide ja immuniteetide kohta) sätestatud puutumatuse eesmärk on kaitsta Euroopa Parlamenti ja selle liikmeid kohtumenetluste eest, milles käsitletakseparlamendiliikme kohustuste täitmise käigus toimunud ja nendega lahutamatult seotud tegevust;
J.	arvestades, et Euroopa Parlament ei ole selle juhtumi puhul leidnud tõendeid fumus persecutionis’e kohta, s.t miski ei viita sellele, et kohtumenetluse tegelik eesmärk on kahjustada Tomasz Buczeki kui Euroopa Parlamendi liikme poliitilist tegevust ja seega Euroopa Parlamendi sõltumatust;
K.	arvestades, et esiteks ei saa Euroopa Parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:3]; [3: 	Kohtuotsus, Üldkohus, 30. aprill 2019, Briois vs. Euroopa Parlament, T-214/18, ECLI:EU:T:2019:266.] 

1.	otsustab Tomasz Buczeki puutumatuse ära võtta;
2.	teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale ametiasutusele ja Tomasz Buczekile.

